Tai, Cymru Enwi a dod i rym 1 1 Enw’r Rheoliadau hyn yw Rheoliadau Deddf Rhentu Cartrefi (Cymru) 2016 (Diwygio Atodlen 12) 2022. 2 Daw’r Rheoliadau hyn i rym drannoeth y diwrnod y’u gwneir. Diwygio Atodlen 12 2 Mae Atodlen 12 i Ddeddf Rhentu Cartrefi (Cymru) 2016 wedi ei diwygio fel a ganlyn. 3 Ym mharagraff 1(1), yn y lleoedd priodol mewnosoder— ystyr “MAS wedi ei throsi” (“ converted AAO ”) yw contract wedi ei drosi a oedd, yn union cyn y diwrnod penodedig, yn feddiannaeth amaethyddol sicr; mae i “meddiannaeth amaethyddol sicr” yr un ystyr ag a roddir i “assured agricultural occupancy” yn Rhan 1 o Ddeddf Tai 1988 (p. 50) (gweler adran 24(1) o’r Ddeddf honno) mae “tenantiaeth sicr” (“ assured tenancy ”) yn cynnwys cyfeiriad at feddiannaeth amaethyddol sicr a drinnir fel tenantiaeth sicr o dan adran 24(3) o Ddeddf Tai 1988 (yn ogystal â meddiannaeth amaethyddol sicr sy’n denantiaeth sicr); 4 Ym mharagraff 2— a ar ôl is-baragraff (2) mewnosoder— 2A Mae Atodlen 2 yn gymwys i denantiaeth neu drwydded a oedd, yn union cyn y diwrnod penodedig, yn denantiaeth ddiogel neu’n denantiaeth sicr fel pe bai paragraff 7(3)(k)(i) o’r Atodlen honno wedi ei hepgor. b ar y diwedd mewnosoder— 5 Nid yw Rhan 5 o Atodlen 2 (rheolau arbennig sy’n gymwys i lety â chymorth) yn gymwys i— a tenantiaeth a oedd yn bodoli yn union cyn y diwrnod penodedig; b trwydded— i a oedd, yn union cyn y diwrnod penodedig, yn denantiaeth ddiogel; ii sydd â dyddiad dechrau (o fewn yr ystyr a roddir ym mharagraff 13(5) o Atodlen 2) sy’n dod mwy na 6 mis cyn y diwrnod penodedig. 6 Wrth eu cymhwyso i denantiaeth neu drwydded a oedd, yn union cyn y diwrnod penodedig, yn feddiannaeth amaethyddol sicr— a mae adran 7 (tenantiaethau a thrwyddedau sy’n gontractau meddiannaeth) yn gymwys fe pe bai isadran (1)(b) (rhaid i rent neu gydnabyddiaeth arall fod yn daladwy) wedi ei hepgor, a b mae Atodlen 2 yn gymwys fel pe bai paragraff 1(2) wedi ei hepgor. 5 Ar ôl paragraff 2 mewnosoder— 2A 1 ) Nid yw adran 7(6) a pharagraff 7(2) o Atodlen 2 yn gymwys i drwydded pan fo, yn union cyn y diwrnod penodedig— a y trwyddedai yn 16 neu 17 oed, a b y drwydded yn— i tenantiaeth ddiogel, neu ii meddiannaeth amaethyddol sicr. 2 Pan fo is-baragraff (1) yn gymwys, mae’r Ddeddf hon yn gymwys i ddeiliad y contract fel pe bai ef neu hi yn 18 oed. 6 Ym mharagraff 4— a yn is-baragraff (1)— i ar ôl “gontract wedi ei drosi” mewnosoder “y mae adran 11 yn gymwys iddo (pa un ai o dan baragraff 3 ai peidio)”; ii yn lle “hysbysiad o dan” rhodder “hysbysiad fel y’i disgrifir yn”; b yn is-baragraff (2) yn lle “gwneud hynny” rhodder “rhoi hysbysiad o dan adran 13”. 7 Yn lle paragraff 5 rhodder— 5 Mae contract wedi ei drosi a oedd, yn union cyn y diwrnod penodedig, yn— a tenantiaeth ragarweiniol, neu b tenantiaeth fyrddaliol sicr— i yr oedd y landlord yn landlord cymdeithasol cofrestredig neu’n ddarparwr cofrestredig preifat o dai cymdeithasol oddi tani, ond nid cymdeithas dai gwbl gydfuddiannol neu gymdeithas dai gydweithredol, a ii y mynegwyd ei bod yn denantiaeth gychwynnol, neu fel arall ei bod yn gyfystyr â hynny, yn cael effaith fel contract safonol rhagarweiniol (gweler paragraff 23). 8 Ar ôl paragraff 6 mewnosoder— 6A Nid yw contract wedi ei drosi sy’n ymwneud â llety â chymorth ond yn cael effaith fel contract safonol â chymorth os, yn union cyn y diwrnod penodedig, yr oedd y contract yn— a tenantiaeth fyrddaliol sicr (gweler paragraff 24A ar gyfer darpariaeth bellach ynghylch contractau safonol â chymorth a oedd yn denantiaethau byrddaliol sicr), neu b trwydded, heblaw trwydded a oedd yn denantiaeth ddiogel. 9 Ym mharagraff 12A, hepgorer yr “(1)” sy’n dod o flaen testun y paragraff hwnnw. 10 Ar ôl paragraff 13 mewnosoder— Cynlluniau Blaendal 13A 1 Nid yw’r darpariaethau a grybwyllir yn is-baragraff (2) yn gymwys i gontract wedi ei drosi onid oedd, yn union cyn y diwrnod penodedig, yn denantiaeth fyrddaliol sicr. 2 Y darpariaethau (sy’n ymwneud â gofyniad i ddefnyddio cynllun blaendal) yw— a adrannau 45 a 46; b Atodlen 5; c paragraffau 4(2) a (5) o Atodlen 9A. 11 Ar ôl y pennawd “Amrywio” ac o flaen paragraff 14 mewnosoder— 13B Nid yw adran 123 (amrywio’r rhent) yn gymwys i gontract wedi ei drosi sy’n gontract safonol cyfnodol a oedd, yn union cyn y diwrnod penodedig— a yn denantiaeth sicr ond nid yn denantiaeth fyrddaliol sicr, a b yn cynnwys teler a oedd yn gwneud darpariaeth ynghylch amrywio’r rhent o dan y denantiaeth neu’r drwydded. 12 Ym mharagraff 15— a yn is-baragraff (1) ar ôl “gontract wedi ei drosi” mewnosoder “(heblaw contract a grybwyllir ym mharagraff 13B)”; b yn lle is-baragraff (3) rhodder— 3 Mae contract wedi ei drosi yn gontract wedi ei drosi perthnasol— a os oedd, yn union cyn y diwrnod penodedig, yn denantiaeth neu’n drwydded yr oedd adran 13 o Ddeddf Tai 1988 (p. 50) (codiadau rhent o dan denantiaethau cyfnodol sicr) yn gymwys iddi, b os yw’n gontract safonol cyfnodol sy’n cymryd lle contract arall (gweler paragraff 32)— i sy’n codi o dan adran 184(2), neu ii sydd o fewn adran 184(6), a oedd yn union cyn y diwrnod penodedig yn denantiaeth sicr, ond nid yn denantiaeth fyrddaliol sicr, am gyfnod penodol, neu c os yw’n gontract sicr a oedd yn union cyn y diwrnod penodedig yn denantiaeth sicr, ond nid yn denantiaeth fyrddaliol sicr, am gyfnod penodol. 13 Ym mharagraff 23— a yn lle is-baragraff (3)(c) rhodder— c y cyfeiriad ym mharagraff 1(7) o Atodlen 4 at ddyddiad cyflwyno’r contract yn gyfeiriad— i mewn perthynas â chontract wedi ei drosi a oedd, yn union cyn y diwrnod penodedig, yn denantiaeth ragarweiniol, at y diwrnod a oedd yn ddechrau’r cyfnod prawf o dan adran 125(2)(a) neu (b) o Ddeddf Tai 1996 (p. 52) ; ii mewn perthynas â chontract wedi ei drosi a oedd, yn union cyn y diwrnod penodedig, yn denantiaeth gychwynnol, at ddyddiad cyflwyno’r denantiaeth fel y’i pennir yn unol ag is-baragraff (5). b yn lle is-baragraff (6) rhodder— 6 At ddibenion paragraff 2 o Atodlen 4, y dyddiad cyflwyno— a mewn perthynas â chontract wedi ei drosi a oedd, yn union cyn y diwrnod penodedig, yn denantiaeth ragarweiniol, yw’r diwrnod a oedd yn ddechrau’r cyfnod prawf o dan adran 125(2)(a) neu (b) o Ddeddf Tai 1996; b mewn perthynas â chontract wedi ei drosi a oedd, yn union cyn y diwrnod penodedig, yn denantiaeth gychwynnol, yw dyddiad cyflwyno’r denantiaeth fel y’i pennir yn unol ag is-baragraff (5). c yn lle is-baragraff (7) rhodder— 7 Nid yw paragraff 2(5) a (6) o Atodlen 4 yn gymwys, ond— a mae hysbysiad o estyniad a roddir, mewn perthynas â chontract wedi ei drosi a oedd yn denantiaeth ragarweiniol, o dan adran 125A o Ddeddf Tai 1996, a b mae hysbysiad, a roddir mewn perthynas â chontract wedi ei drosi a oedd yn denantiaeth gychwynnol, sy’n estyn y cyfnod y bydd y landlord a’r tenant yn ymrwymo i denantiaeth sicr (nad yw’n denantiaeth fyrddaliol sicr) ar ei ddiwedd, yn cael effaith fel pe bai wedi ei roi o dan baragraff 3 o Atodlen 4 (ac, ni waeth faint yw hyd yr estyniad o dan hysbysiad a ddisgrifir ym mharagraff (b), mae’r cyfnod rhagarweiniol yn dod i ben 18 mis ar ôl dyddiad cyflwyno’r denantiaeth gychwynnol (fel y’i pennir yn unol ag is-baragraff 5)). 14 Ar ôl paragraff 24 mewnosoder— Contract safonol â chymorth a oedd yn denantiaeth fyrddaliol sicr 24A Mae’r Ddeddf hon yn gymwys i gontract wedi ei drosi— a a oedd, yn union cyn y diwrnod penodedig, yn denantiaeth fyrddaliol sicr, a b a gafodd effaith ar ôl trosi fel contract safonol â chymorth, fel pe bai adrannau 144 (symudedd) a 145 (gwahardd dros dro) wedi eu hepgor. 15 Ym mharagraff 25A— a yn is-baragraff (2)(b)— i yn lle “y cyfeiriadau yn isadrannau (1) a (2)” rhodder “y cyfeiriad yn is-adran (1)”; ii yn y testun Saesneg yn lle “were references” rhodder “was a reference”; b ar ôl is-baragraff (2)(b) mewnosoder— , ac c yn adran 175, y canlynol wedi ei roi yn lle isadrannau (2) a (3)- 2 Os yw’r contract wedi ei drosi yn denantiaeth neu’n drwydded sy’n cymryd lle tenantiaeth neu drwydded arall, ni chaiff y landlord roi hysbysiad o dan adran 173 cyn diwedd y cyfnod o bedwar mis sy’n dechrau â’r diwrnod y daeth deiliad y contract i fod â hawl i feddiannu’r annedd o dan y denantiaeth neu’r drwydded wreiddiol. 3 At ddibenion is-adran (2)— a roedd contract wedi ei drosi yn denantiaeth neu’n drwydded sy’n cymryd lle tenantiaeth neu drwydded arall— i os yw dyddiad meddiannu’r contract wedi ei drosi yn dod yn union ar ôl diwedd tenantiaeth neu drwydded flaenorol, ii os oedd, yn union cyn dyddiad meddiannu’r contract wedi ei drosi, tenant neu drwyddedai o dan y contract yn denant neu’n drwyddedai o dan y denantiaeth neu’r drwydded flaenorol, a landlord o dan y contract wedi ei drosi yn landlord o dan y denantiaeth neu’r drwydded flaenorol, a iii os yw’r contract wedi ei drosi yn ymwneud â’r un annedd (neu’r un annedd i raddau helaeth) â’r denantiaeth neu’r drwydded flaenorol, a b ystyr “tenantiaeth neu drwydded wreiddiol” yw— i pan fo dyddiad meddiannu’r denantiaeth neu’r drwydded sy’n cymryd lle tenantiaeth neu drwydded arall yn dod yn union ar ôl diwedd tenantiaeth neu drwydded nad yw’n denantiaeth neu’n drwydded sy’n cymryd lle tenantiaeth neu drwydded arall, y denantiaeth neu’r drwydded a oedd yn rhagflaenu’r denantiaeth neu’r drwydded sy’n cymryd lle tenantiaeth neu drwydded arall; ii pan gafwyd cyfres o denantiaethau neu drwyddedau olynol yn denantiaethau neu’n drwyddedau sy’n cymryd lle tenantiaeth neu drwydded arall, y denantiaeth neu’r drwydded a oedd yn rhagflaenu’r cyntaf o’r tenantiaethau neu’r trwyddedau sy’n cymryd lle tenantiaeth neu drwydded arall. 16 Ym mharagraff 25B, ar ôl is-baragraff (1) mewnosoder— 1A Nid yw’r cyfeiriad at denantiaeth neu drwydded am gyfnod penodol yn is-baragraff (1)(a) yn cynnwys cyfeiriad at denantiaeth sicr nad oedd yn denantiaeth fyrddaliol sicr. 17 Ym mharagraff 25D(1) ar ôl “yn gymwys i gontract safonol cyfnod penodol” mewnosoder “(heblaw tenantiaeth neu drwydded a grybwyllir ym mharagraff 26(2) neu (3))”. 18 Ym mharagraff 29(1) yn lle “denantiaeth sicr” rhodder “denantiaeth sicr gyfnodol”. 19 Ym mharagraff 32— a yn is-baragraff (3)— i ym mharagraff (a) yn lle “yn union cyn dyddiad meddiannu’r contract” rhodder “yn union cyn y diwrnod y daeth deiliad y contract i fod â hawl i feddiannu’r annedd o dan y contract hwnnw,”; ii ym mharagraff (b) yn lle “dyddiad” rhodder “diwrnod”; b hepgorer is-baragraff (4); c ar ôl is-baragraff (7), mewnsoder— 8 Mae’r Atodlen hon yn gymwys i gontract sy’n cymryd lle contract arall— a sy’n codi o dan adran 184(2) fel pe bai paragraff 25A(2)(a) wedi ei hepgor; b sydd o fewn adran 184(6) fel pe bai paragraffau 25A(2)(a), 25B, 25C a 25D wedi eu hepgor. Julie James Y Gweinidog Newid Hinsawdd, un o Weinidogion Cymru